VILNIAUS UNIVERSITETO LIGONINĖ SANTAROS KLINIKOS

SPECIALIOSIOS PIRKIMO SĄLYGOS

**Perkateteriniu būdu implantuojamas balionu išplečiamas didelio diametro**

**biologinis plaučių arterijos vožtuvas (11530)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti biologinius plaučių arterijos vožtuvus (toliau - prekė) pagal Valstybinės ligonių kasos (toliau – VLK) 2024-10-31 raštą Nr. 4K-5820.

2. PO vykdo pirkimą tarptautinio atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Jolanta Biekšienė, vyriausioji viešųjų pirkimų specialistė, tel. +370 5 250 1772, faksas +370 5 236 5111, el. paštas: [jolanta.bieksiene@santa.lt](mailto:jolanta.bieksiene@santa.lt).

5. Pirkimo objektas yra biologiniai plaučių arterijos vožtuvai. Reikalavimai pirkimo objektui nustatyti SPS 1 priede „Techninė specifikacija“ (toliau – TS).

6. Pirkimas neskaidomas į pirkimo dalis (perkama 1 dalis, pilnai sukomplektuotas medicinos priemonių rinkinys, 9 vnt.).

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Sutarties specialiosios ir bendrosios sąlygos“ (toliau – Sutartis) projekte.

8. Tiekėjo įsipareigojimų įvykdymo vieta yra VšĮ Vilniaus universiteto ligoninės Santaros klinikos, adresu Santariškių g. 2, Vilniuje.

9. EBVPD pildomas pagal SPS 3 priede pateiktą failą/šabloną, atsisiuntus ir įkėlus į Viešųjų pirkimų tarnybos interneto svetainę <https://ebvpd.eviesiejipirkimai.lt/espd-web/>. Užpildytas EBVPD šablonas, atsisiųstas bei pasirašytas, turi būti pateiktas Tiekėjo pasiūlyme.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų. NETAIKOMA.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo neprašoma pateikti pirkimo objekto pavyzdžių [nurodytų SPS 1 priede „Techninė specifikacija“].

15. PO atsako į CVP IS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią kainą. Maksimali pasiūlymo (vertinamoji) kaina (su PVM), kurią viršijus pasiūlymas bus atmestas dėl per didelės, PO nepriimtinos kainos (BPS 13.1.5 p. nuostata), yra nurodyta SPS 1 priede „Techninė specifikacija“. Prekės maksimali kaina nustatyta, vadovaujantis aukščiau minimu VLK garantiniu raštu.

Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Kaina skaičiuojama tikslumo lygiu iki šimtųjų dalių (t. y. du skaičiai po kablelio). Vadovaujantis Pridėtinės vertės mokesčio įstatymo nuostatomis, perkamoms prekėms taikomas lengvatinis 5% PVM tarifas. Tuo atveju, kai tiekėjas taiko kitokį PVM tarifą, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas kitas PVM tarifas.

Tuo atveju, kai pasiūlymą teikia užsienio tiekėjas, kuriam pagal Pridėtinės vertės mokesčio įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Sutarčiai taikomos fiksuoto įkainio kainodaros taisyklės (sutartyje nustatytas fiksuotas prekės įkainis ir preliminarus kiekis).

22. Pirkti šias prekes per CPO nėra galimybės, nes tokių specifinių priemonių, atitinkančių PO TS nustatytus reikalavimus CPO kataloge nėra.

23. Vykdomas **žaliasis pirkimas.** Sutarties vykdymo metu tiekėjas turi laikytis aplinkos apsaugos kriterijų, taikomų prekės pakuotei, sutarties vykdymo metu perkančioji organizacija turi teisę reikalauti tiekėjo pateikti dokumentus, įrodančius atitikimą aplinkos apsaugos kriterijams (*nurodyta SPS 2 priede „Prekių sutarties specialiosios ir bendrosios sąlygos“, 13 dalyje*).

24. Sutartis bus pasirašoma kvalifikuotais elektroniniais parašais.

25. Dėl šio pirkimo 2025-11-20 CVP IS buvo paskelbta rinkos konsultacija (toliau – RK) pirkimo ID 5505649. Iki nustatyto termino - 2025-11-24 15:00 val. suinteresuotų tiekėjų atsakymų nebuvo gauta.

SPS priedai:

1. „Techninė specifikacija“.

2. „Sutarties specialiosios ir bendrosios sąlygos“ projektas.

3. „EBVPD failas/šablonas“.

4. „Pasiūlymo forma”.

***Pastaba***

**Pasiūlymas turi būti pasirašytas tiekėjo vadovo ar jo įgalioto asmens parašu.**

(*kai pasiūlymą pasirašo ne tiekėjas (tiekėjo vadovas), pridedamas įgaliojimas pasirašyti pasiūlymą. Nesant pridėto įgaliojimo arba jei pridėtas įgaliojimas yra netinkamos formos arba negaliojantis, Perkančioji organizacija turi teisę raštu pareikalauti pateikti įgaliojimą. Nepateikus įgaliojimo arba nepatikslinus įgaliojimo per nustatytą terminą, laikoma, kad įgaliotas asmuo neturi teisės atlikti veiksmus ar priimti sprendimus, susijusius su šiuo pirkimu, taip pat tokio tiekėjo pasiūlymas negali būti pripažintas laimėjusiu pirkimą ir yra atmetamas*).

*CVP IS nėra realizuota galimybė tiekėjui savo pasiūlymą pasirašyti sisteminiu el. parašu.* ***Tiekėjas jį turi pasirašyti vienu el. parašu už CVP IS ribų ir į CVP IS įkelti jau pasirašytą pasiūlymą.***